Kookkuns: Die spens
Wat jy in jou kombuis aanhou is persoonlike smaak, maar niemand wil meer blikkies koop wat jy drie jaar later agter in 'n hoekie gaan ontdek nie. Om dit te bekamp moet jy jou nuwe aankope agter in die kas pak, sodat dit wat voor staan eerste opgebruik word. Probeer ook om niks langer as twee weke in jou yskas te hou nie. Laastens is dit goed om 'n lys te hê. Dit is wat ons van tyd tot tyd hier op Die spens gaan aanvul. 'n Omvattende lys van wat jy in 'n spens kan aanhou en sommer ook inligting oor hoe jy dit kan gebruik of wanneer dit handig te pas kom.
Blikkies aartappels – gebruik dit vir 'n kits-aartappelslaai; maak dit warm en bedien saam met vars gekapte pietersielie en botter; braai saam met vleis.
Pakkies aartappelvlokkies - gebruik dit vir geroomde aartappels; maak 'n aartappelsop.
Ingelegde appels - vir gebruik in nagereg.
Appeljellie - gebruik saam met gebraaide vleis.
Geblikte aspersiesop - gebruik as voorgereg of vinnige maaltyd.
Geblikte heel aspersies - gebruik as voorgereg.
Geblikte aspersiesstukkies - gebruik in slaai, omelet of sop.
Altyd 'n staatmaker saam met tee of koffie.
Altyd handig as 'n vinnige happie. Gerasperde biltong kan op toebroodjies gebruik word, of strooi dit oor roereier.
Vir die van ons wat nie die tyd of geduld het om aftreksel te maak vir souse en sop nie, is bouillonblokkies 'n kitsoplossing.
As jy hou van bak het jy altyd dadels nodig. Dit word gebruik in koeke, koekies, poedings en slaai.
Sorg dat daar verskillende droëvrugte in die spens is. Dié sonder suiker, byvoorbeeld appelkose, perskes en pruime, wat gebruik kan word by stowegeregte. Dié met suiker word gebruik in nagereg of ontbyt, byvoorbeeld appels, perskes, pruime en pere. Vir gestoomde poedings en koeke het jy nodig dadels, rosyne, korente of sultanas.